ka en ka en ka en en ka en ka ka it en en en ka en ru en th ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en ka ka ka ka ka en ka ka ka ka ka ka ka ka en ka ka ka ka ka en ka ka ka ka ka ka ka ka ka ka ka ka en ka ka ka ka ka ka en ka ka ka ka ka en ka ka ka ka ka ka ka ka ka ka ka ka de ka ka ka ka ka ka ka ka ka de ka ka ka ka ka ka ka ka ka ka ka en ka ka ka ka ka ka ka ka ka ka ka en ka ka ka ka ka ka ka ka ka ka ka de ka ka ka ka ka ka ka ka ka en sv fr de de fr fr fr sv en ka ka ka ka ka fr fr fr fr fr ka nb en it en nl ka ka ka ka ka ka es es es en ka en en hu hi en th ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka
საქართველო, ქუთაისი, 4600. მგალობლიშვილის 6
მეორე სართული, საოფისე ფართი #2
ქუთაისის ჯგუფი პრობლემას „ერთი ფანჯრის პრინციპით“ აგვარებს
შეხვედრა „ერთი ფანჯრის პრინციპით“ ხონში
ხონის ქალთა ქსელის მიერ დევნილთა დასახლებაში შერჩეული პრობლემის გადასაჭრელად სათემო განათლების ცენტრში ჩატარდა შეხვედრა „ერთი ფანჯრის“ პრინციპით.
ადვოკატირებისთვის გამოიკვეთა შემდეგი საკითხი: ყოფილ სამხედრო დასახლებაში არსებული ამორტიზირებული შენობების დემონტაჟი.
შეხვედრაში მონაწილეობდნენ დევნილი ქალები, საკრებულოს წევრი, მერიის სივრცითი მოწყობისა და ინფრასტრუქტურის, ეკონომიკური განვითარების და  არქიტექტურის სამსახურების წარმომადგენლები.
ადვოკატირების პროცესი ცენტრალურ დონეზე გაგრძელდება, პროცესში ადგილობრივი თვითმმართველობა აქტიურად ჩაერთვება.
გაეროს ქალთა ორგანიზაციის მხარდაჭერით
ოთხშაბათი, 21 სექტემბერი 2022
ზუგდიდის მერიის სხდომათა დარბაზში ქალთა ფონდმა „სოხუმმა“ შეხვედრა „ერთი ფანჯრის“ პრინციპით ჩაატარა.
ადვოკატირებისთვის შეირჩა შემდეგი საკითხი: ინგირის თემში საბავშვო ბაღი „წითელქუდასთვის“ ახალი, ტიპიური, თანამედროვე სტანდარტების მქონე შენობის აშენება.
შეხვედრა ჰიბრიდული მეთოდით ჩატარდა და მას როგორც ადგილზე, ასევე ონლაინ ესწრებოდნენ მოწვეული სტუმრები - სახელმწიფო მინისტრის აპარატის წარმომადგენლები შერიგებისა და სამოქალაქო თანასწორობის საკითხებში, საქართველოს მუნიციპალური განვითარების ფონდის წარმომადგენელი, ზუგდიდის მუნიციპალიტეტის საკრებულოს თავმჯდომარე, აფხაზეთის ტერიტორიული ორგანოს წარმომადგენლები, ა(ა)იპ სსლმ ცენტრის წარმომადგენელი, მერის წარმომადგენელი ინგირის თემში, აფხაზეთიდან იძულებით გადაადგილებული და ადგილობრივი ქალები.
საქმიანი შეხვედრის შედეგი ის არის, რომ ადვოკატირების პროცესში ადგილობრივი თვითმმართველობა აქტიურად ჩაერთვება და ის  ცენტრალურ დონეზე გაგრძელდება.
გაეროს ქალთა ორგანიზაციის მხარდაჭერით
21 სექტემბერი - მშვიდობის საერთაშორისო დღე.
ოთხშაბათი, 21 სექტემბერი 2022
21 სექტემბერი - მშვიდობის საერთაშორისო დღე - 1981 წლიდან აღინიშნება გაეროს გენერალური ასამბლეის მიერ.
ეს დღე ფონდი „სოხუმმაც“ განსაკუთრებით აღნიშნა და მიუძღვნა მას რიგი ღონისძიებებისა - საინფორმაციო შეხვედრები და აქციები, რომლებიც მთელი თვის მანძილზე გრძელდებოდა.
ეს დღე ჩვენთვის ძალიან მნიშვნელოვანია, რადგან საუკეთესო გამოხატულებაა იმისათუ რა არის ჩვენი მუშაობის მთავარ მიზანს, რისი მიღწევა გვსურს და რაში ვდებთ შრომას.
სამიზნე მუნიციპალიტეტებში 20 მდე შეხვედრა ჩატარდა ქალთა და ახალგაზრდულ საინიციატივოჯგუფებთან ამ თემაზე, ჯგუფების წევრებმა მიიღეს მონაწილეობა აქციებში და შეუერთდნენ საერთაშორისო კამპანიას.
პროექტი ხორციელდება USAID-ის მხარდაჭერით
ქუთაისის ჯგუფი პრობლემას „ერთი ფანჯრის პრინციპით“ აგვარებს
სამშაბათი, 20 სექტემბერი 2022
ქუთაისის დევნილ ქალთა საინიციატივო ჯგუფმა გამართა შეხვედრა აპრობირებული და წარმატებული „ერთი ფანჯრის" მეთოდის გამოყენებით.
დღის წესრიგის მიხედვით განხილულ იქნა პრობლემები, რომლებიც გამოვლინდა საჭიროებების კვლევის შედეგად. მათ შორისაა დევნილთა დასახლება „კოტეჯებში“ შემოსასვლელი მოკლე გზის (260 მ) რეაბილიტაცია. გზის ეს მონაკვეთი არ ეკუთვნის ქუთაისის მუნიციპალიტეტს და საჭიროა მისი  გადაცემა ქალაქისთვის. უკვე გამოინახა პრობლემის გადაწყვეტის შესაძლებლობა და მოკლე დროში მოგვარდება კიდეც.
გაეროს ქალთა ორგანიზაციის მხარდაჭერით
უკრაინული სამზარეულოს დღე - ფონდ „სოხუმში“
ხუთშაბათი, 15 სექტემბერი 2022
ქალები და ბავშვები ხერსონიდან, ოდესიდან, კიევიდან, ბუჩადან, ჩუგუევიდან... მათთვის ქალთა ფონდი „სოხუმი“ მშობლიურად იქცა - აქ კარგად ესმით მათი ტკივილი, ამხნევებენ, ეხმარებიან.
ივნისში ამ ქალებისთვის ფონდის თანამშრომლებმა თავიანთი ხელით გააკეთეს ქართული კერძები, ფონდში დაპატიჟეს და გემრიელი ქართული სუფრით უმასპინძლეს.
მაშინ გაჩნდა იდეა, უკრაინელებსაც გაემზადებინათ საპასუხო სუფრა.
სექტემბრის მზიან დღეს სიმპათიურმა ქალებმა მარინამ, ანიამ, ჟანამ, ნატალიამ, ტატიანამ გემრიელი კერძები მოიტანეს. სუფრა ეზოში გაიშალა: ბორშჩი, კიევური კატლეტები, ბლინები ვაშლით, ლვოვის კვერები (სირნიკები), კვერები (ვარენიკები) კომბოსტოთი, კარტოფილით, ყველით - მოკლედ, ბევრი გემრიელობა.
ეს არ იყო მხოლოდ უკრაინული სამზარეულოს გამოფენა. ეს იყო ამ ქალების ტკივილიანი ისტორიები, აფხაზეთის გახსენება, მოწვეული სტუმრების ემოციური გამოსვლები...
Brot für die Welt
ოთხშაბათი, 14 სექტემბერი 2022
ქალაქ გორში, ინციდენტების პრევენციისა და მათზე რეაგირების მექანიზმის (IPRM) მონაწილეებსა და სამოქალაქო საზოგადოების წარმომადგენლებს შორის საინფორმაციო შეხვედრა გაიმართა. შეხვედრაზე მოხსენებით წარыდგნენ: მინისტრი - თეა ახვლედიანი, გაეროს ქალთა ორგანიზაციის საქართველოს წარმომადგენლობის ხელმძღვანელი - კაორი იშიკავა; ევროკავშირის სადამკვირვებლო მისიის ხელმძღვანელი - მარეკ შჩიგელი, სახელმწიფო უსაფრთხოების სამსახურის საინფორმაციო-ანალიტიკური დეპარტამენტის დირექტორის მოადგილე -  ირაკლი ანთაძე და შერიგებისა და სამოქალაქო თანასწორობის საკითხებში სახელმწიფო მინისტრის აპარატის წარმომადგენელი - ზვიად ზვიადაძე.
მათ გაუზიარეს მონაწილეებს  IPRM შეხვედრებზე განხილული თემები და მოისმინეს, როგორც ქალთა ორგანიზაციების, ასევე სამხრეთ ოსეთთან გამყოფი ხაზის მიმდებარე სოფლებში მცხოვრები ქალების მიერ მიწოდებული ინფორმაცია ადგილებზე არსებული ჰუმანიტარული გამოწვევებისა და ადგილობრივი მოსახლეობის, მათ შორის კონფლიქტით დაზარალებული ქალების, კონკრეტული საჭიროებების შესახებ.
Brot für die Welt
ორშაბათი, 12 სექტემბერი 2022
12 სექტემბერს ფონდი „სოხუმის“ ორგანიზებით ჩატარდა სამოქალაქო ფორუმი თემაზე: "ქალებისა და ახალგაზრდების მიერ მშვიდობის მშენებლობის ხელშეწყობა - მდგრადი მშვიდობის და უსაფრთხოების დასამკვიდრებლად".
შეხვედრას ესწრებდნენ ფონდი „სოხუმის“ ახალგაზრდული საინიციატივო ჯგუფის წევრები  ქუთაისის, წყალტუბოს, სენაკის, ხონისა და ზუგდიდის მუნიციპალიტეტებიდან.
შეხვედრის დასაწყისში, მოწვეულმა ექსპერტებმა საკუთარ გამოსვლებში ხაზი გაუსვეს სამშვიდობო საქმიანობაში ახალგაზრდების ჩართულობის მნიშვნელობას, ისაუბრეს იმ სამშვიდობო ინსტრუმენტებზე, რომლებიც ეროვნული და საერთაშორისო დოკუმენტების სახით არსებობს.
საინიციატივო ჯგუფებმა  ცალკეული მუნიციპალიტეტების სპეციფიკის გათვალისწინებით იმუშავეს, რა უნდა გაკეთდეს ადგილებზე იმ ძირითადი ამოცანების შესასრულებლად, რომელიც მშვიდობის კულტურის დანერგვისა და საზოგადოებაში მდგრადი მშვიდობის ხელშეწყობის  მიზნით არის შესაძლებელი.
ორშაბათი, 05 სექტემბერი 2022
5 სექტემბერს ფონდი „სოხუმის“ ორგანიზებით ჩატარდა სამოქალაქო ფორუმი თემაზე: "ქალებისა და ახალგაზრდების მიერ მშვიდობის მშენებლობის ხელშეწყობა - მდგრადი მშვიდობის და უსაფრთხოების დასამკვიდრებლად".
შეხვედრას ესწრებდნენ ფონდი „სოხუმის“ ქალთა საინიციატივო ჯგუფის წევრები  ქუთაისის, წყალტუბოს, წალენჯიხის, სენაკის, ხონის, ზუგდიდის მუნიციპალიტეტებიდან.
შეხვედრის დასაწყისში, მოწვეულმა ექსპერტებმა საკუთარ გამოსვლებში ხაზი გაუსვეს სამშვიდობო საქმიანობაში ქალთა ჩართულობის მნიშვნელობას, ისაუბრეს იმ სამშვიდობო ინსტრუმენტებზე, რომელიც ეროვნული და საერთაშორისო დოკუმენტების სახით არსებობს. გაანალიზდა სამშვიდობო ინიციატივების მნიშვნელობა, რომელიც ხელს შეუწყობს  მშვიდობის კულტურის დანერგვას საზოგადოებაში.
სამუშაო ფორმატიდან გამომდინარე, ქალთა საინიციატივო ჯგუფებმა  ცალკეული მუნიციპალიტეტების სპეციფიკის გათვალისწინებით იმუშავეს, რა უნდა გაკეთდეს ადგილებზე იმ ძირითადი ამოცანების შესასრულებლად, რომელიც მშვიდობის კულტურის დანერგვისა და საზოგადოებაში მდგრადი მშვიდობის ხელშეწყობის  მიზნით არის შესაძლებელი.
შაბათი, 27 აგვისტო 2022
ამ ადამიანებს განსაკუთრებულად სჭირდებათ ფსიქორეაბილიტაცია. ჩვენი სამსახური მზადაა დახმარებისთვის. ჩვენს ბაზაში 255 უკრაინელი ლტოლვილია და  სამი ფსიქოლოგი მუშაობს მათთან.
აგვისტოში, შვებულების მიუხედავად, გარკვეული მუშაობა წარიმართა.
მანანა გოცირიძე: - აგვისტოში ორი გასვლითი მუშაობა გვქონდა ვანში და ოთხი - ქუთაისში, უკრაინულ ოჯახებში (6 ოჯახი - 12 ადამიანი). შეხვედრებზე იყო პირველადი ფსიქოლოგიური კონსულტირება, ანამნეზის შეკრება, მოვიწვიეთ შემდგომ ფსიქოლოგიურ კონსულტაციებზე. ამასთანავე მათ გადავეცით საკვები პროდუქტები, ჰიგიენის საშუალებები და ტანსაცმელი.
ანია შალიმოვა: - აგვისტოში ჩავატარე ორი ონლაინ კონსულტაცია, რომელზეც გავეცი პრობლემასთან დაკავშირებული რეკომენდაციები. ასევე ოფისში მოეწყო ერთი პირისპირ კონსულტაცია. კლიენტი ავიყვანე შემდგომ რეაბილიტაციაზე მისი მოთხოვნის შესაბამისად. კიდევ  - მქონდა გაცნობითი შეხვედრა ოჯახთან, რომელიც ახლახან ჩამოვიდა საქართველოში.
Brot für die Welt
წყალტუბოს ჯგუფის შეხვედრა: მოკლე ანგარიში და გამოწვევები
უკრაინელ ლტოლვილებთან მომუშავე ჯგუფის აქტიური აგვისტო
ადვოკატირების გეგმების შემუშავება სამიზნე მუნიციპალიტეტებში
უკრაინის დამოუკიდებლობის დღე - ქუთაისში
სენაკის სამუშაო ჯგუფი პრობლემის მოსაგვარებლად მუშაობს
12 აგვისტო - ახალგაზრდობის საერთაშორისო დღე
რეგიონული ქსელის შექმნა - პარტნიორული სივრცე გამოცდილების გასაზიარებლად
ქალთა საინიციატივო ჯგუფების საინფორმაციო შეხვედრები
გვერდი 1 სულ 11
Brot für die Welt Canada European Union Kvinna till Kvinna UNW USAID ამბროლაური ბაღდათი გენდერი დემოკრატიული ღირებულებების დამკვიდრება ვანი ზუგდიდი თერჯოლა ლანჩხუთი მრგვალი მაგიდა ოზურგეთი სენაკი ტრენინგი ტყიბული ფორუმთეატრი ქალთა მიმართ ძალადობა ქალი, მშვიდობა და უსაფრთხოება ქობულეთი ქუთაისი შეხვედრა ჩოხატაური ცაგერი წალენჯიხა წყალტუბო ხონი
ქალი, მშვიდობა და უსაფრთხოება